Bio bi to transfer karijere: Vida ima ponude Milana i Evertona

Hrvatski rekorder po broju minuta u netom završenim kvalifikacijama za Svjetsko prvenstvo u siječnju iduće godine napustit će Dinamo Kijev i preseliti u jedan od dva velikana...

<p>Iako se mjesecima najavljivalo da je to praktički gotova stvar, od transfera <strong>Domagoja Vide</strong> u Bešiktać ipak neće biti ništa. <strong> </strong>Vida (28) je dobio dvije fantastične ponude i ove zime može birati hoće li karijeru nastaviti u Premiershipu ili Serie A. Hrvatskom stoperu ugovor su na stol bacila dva bogataša koji su ove sezone bili u samom vrhu potrošnje, <strong>Everton i Milan</strong>.</p><p>Informacija je to koju je prvi objavio ukrajinski novinar <a href="https://www.facebook.com/photo.php?fbid=1673695346008503&set=a.656697587708289.1073741827.100001041606528&type=3&theater"><strong>Valerij Prigornitskij </strong></a>te dodao da pouzdani hrvatski stoper ima deset dana da se odluči gdje će nastaviti karijeru.</p><p>Situacija je za Vidu prilično dobra s obzirom da mu aktualni ugovor s kijevskim Dinamom istječe sa zadnjim danom ove godine i od 1.1. 2018. slobodan je igrač. To, naravno, znači da potencijalni kupac za njega Dinamu<strong> neće platiti odštetu</strong> te samom igraču može ponuditi puno bolju plaću.</p><p>Prema Transfermarktu Vida vrijedi <strong>devet milijuna eura</strong>, a cijena mu je od dolaska u Kijev 2013. godine narasla za četiri milijuna eura. Posebno je dojmljiv bio u netom završenim kvalifikacijama za <strong>Svjetsko prvenstvo</strong> gdje je bio jedini naš igrač koji je odigrao baš svaku minutu kvalifikacija.</p><p>Izabere li Milan u klubu će ga dočekati Nikola Kalinić, a na stoperskim pozicijama konkurenti bi mu bili Bonucci, Romagnoli, Zapata... No Domagoj može igrati i na desnom beku što će zasigurno dobro doći Vincenzu Montelli, ili tko god bude na klupi Milana.</p><p>I u Evertonu će ga dočekati jedan Hrvat, bit će to mladi Nikola Vlašić. I tamo će mu konkurent biti kapetan momčad, Phiel Jagielka, ali Michael Keane, Funes Mori, Ashley Williams, Mason Holgate...</p><p> </p>